Guus Hiddink

Guus Hiddink (s. 8. marraskuuta 1946 Varsseveld, Alankomaat) on alankomaalainen entinen jalkapalloilija ja nykyinen jalkapallovalmentaja. 

 Ura 

Pelaajaurallaan keskikentällä viihtynyt Hiddink edusti kotimaassaan De Graafschapia, PSV Eindhovenia ja NEC Nijmegeniä sekä Yhdysvalloissa Washington Diplomatsia ja San Jose Earthquakesia. Lopetettuaan pelaajauransa vuonna 1982 hän toimi De Graafschapin ja myöhemmin PSV Eindhovenin kakkosvalmentajana.

Vuonna 1987 Hiddink nimitettiin PSV:n päävalmentajaksi. Hän johdatti seuran kolmeen Alankomaiden mestaruuteen ja kolmeen cup-mestaruuteen sekä Euroopan cupin voittoon kaudella 1987–1988. Vuonna 1990 Hiddink siirtyi turkkilaisen Fenerbahçen valmentajaksi, ja valmennettuaan vuoden Turkissa hän valmensi seuraavat kolme kautta espanjalaista Valenciaa.

Vuonna 1995 Hiddink valittiin Alankomaiden maajoukkueen päävalmentajaksi. Hän johti joukkueen vuoden 1996 EM-kisoihin, missä se hävisi puolivälierissä Ranskalle rangaistuspotkukilpailun jälkeen. Hiddinkin onnistui johtaa Alankomaat myös vuoden 1998 MM-kisoihin ja siellä aina välieriin asti, missä joukkueen tie päättyi kuitenkin jälleen rangaistuspotkukilpailuun tällä kertaa Brasiliaa vastaan. Pronssiottelussa Alankomaat hävisi Kroatialle sijoittuen näin neljänneksi. 

Kesällä 1998 Hiddink siirtyi espanjalaisjätti Real Madridin peräsimeen. Hän johti seuran vuoden 1998 Intercontinental Cupin voittoon, mutta sai kuitenkin potkut vain puoli vuotta nimityksensä jälkeen. Vuonna 2000 Hiddink valmensi kolme kuukautta toista espanjalaisseuraa Real Betisiä.

Vuonna 2001 Hiddink palkattiin Etelä-Korean maajoukkueen päävalmentajaksi johtamaan maata vuoden 2002 MM-kotikisoissa. Hän nousikin Etelä-Koreassa kansallissankarin asemaan johdettuaan maan aina MM-välieriin asti. Etelä-Korea kaatoi muun muassa lajin suurmaat Portugalin, Italian ja Espanjan ennen tappioita välierissä Saksalle ja pronssiottelussa Turkille.

Kesällä 2002 Hiddink palasi PSV Eindhovenin päävalmentajaksi. Hän valmensi PSV:tä neljä kautta ja johti seuran kolmeen Alankomaiden mestaruuteen ja yhteen cup-mestaruuteen sekä Mestarien liigan välieriin kaudella 2004–2005. Kesällä 2005 Hiddink aloitti Australian maajoukkueen sivutoimisena päävalmentajana. Hän onnistuikin johdattamaan Australian vuoden 2006 MM-kisoihin, kun maa voitti jatkokarsinnassa Uruguayn rangaistuspotkukilpailun jälkeen. Itse kisoissa Australia selvisi jatkoon alkulohkostaan, mutta hävisi toisella kierroksella Italialle.

Kesällä 2006 Hiddink siirtyi Venäjän peräsimeen. Hänen johdollaan maa eteni kesän 2008 EM-kisojen välieriin. Helmikuussa 2009 hänet nimettiin myös englantilaisen seurajoukkueen Chelsean päävalmentajaksi seuran erotettua portugalilaisen Luiz Felipe Scolarin. Ensimmäisen tappionsa Chelsean valmentajana Hiddink koki vasta 21. maaliskuuta 2009 kun Tottenham voitti kotikentällään White Hart Lanella Chelsean 1–0. Tappio vaikeutti Chelsean mahdollisuuksia mestaruuteen, vaikka kärjessä oleva Manchester United hävisi myös ottelunsa Fulhamille.

Lopulta Chelsea jäi Valioliigassa kolmanneksi ja putosi Mestarien liigasta välierissä. Kausi päättyi kuitenkin FA Cupin voittoon, kun Everton FC kaatui finaalissa 2–1. Nopein finaalimaali ei riittänyt Evertonille

Marraskuussa 2009 Hiddinkin luotsaama Venäjän maajoukkue kärsi kirvelevän vierastappion Slovenialle MM2010-karsintojen jatkokarsinnan toisessa osaottelussa. Vierasmaalisäännön perusteella Hiddinkin suojatit putosivat lopputurnauksesta. Varsinaisessa karsintalohkossa Venäjä oli sijoittunut toiseksi Saksan jälkeen. Hiddink tight-lipped on future 

Helmikuussa 2010 Hiddink ilmoitti ettei jatka Venäjän maajoukkueen peräsimessä kesäkuussa päättyvän sopimuskautensa jälkeen. Guus Hiddink hört auf Pian tämän tiedon jälkeen uutisoitiin, että Hiddink siirtyy elokuun alusta alkaen Turkin maajoukkueen päävalmentajaksi. Hiddink coacht die Türken Hiddinkin johdolla Turkki pelasi ailahtelevat EM2012-karsinnat ja selvisi lopulta jatkokarsintaan vain kahden pisteen erolla Belgiaan. Jatkokarsinnassa Turkki hävisi kotonaan Kroatialle 0–3 ja vieraissa saatu maaliton tasapeli ei enää joukkuetta pelastanut. Kisoista ulosjäämisen myötä Turkin liitto erotti Hiddinkin marraskuussa 2011. Offiziell: Guus Hiddink muss gehen

Helmikuussa 2012 Hiddinkistä tuli pitkien spekulaatioiden jälkeen Venäjän liigassa pelaavan FK Anži Mahatškalan päävalmentaja. Kehrtwende: Anschi nimmt Hiddink! Hiddinkin johdolla Suleiman Kerimovin omistama seura sijoittui kaudella 2012/13 liigassa kolmanneksi. Cupissa seura eteni loppuotteluun, mutta hävisi sen PFK TsSKA Moskovalle rangaistuspotkukilpailun jälkeen. Kesäkuussa 2013 Hiddink allekirjoitti vuoden jatkosopimuksen seuran kanssa. Coach Guus Hiddink signs one-year contract extension with Anzhi Makhachkala Hän kuitenkin erosi tehtävästään yllättäen heinäkuun lopussa. Guus Hiddink leaves Anzhi Makhachkala

Maaliskuussa 2014 Alankomaiden jalkapalloliitto vahvisti, että Hiddinkistä tulee MM-kisojen 2014 jälkeen maajoukkueen päävalmentaja. Hiddink valmentaa joukkuetta EM-kisoihin 2016 saakka, minkä jälkeen vetovastuu siirtyy apuvalmentajana jatkavalle Danny Blindille. Guus Hiddink to return as Netherlands coach after World Cup Kokeneen Hiddinkin johdolla Alankomaiden EM-karsinnat sujuivat odotuksia heikommin. Joukkue hävisi tärkeät karsintaottelut Islannille ja Tšekille pudoten karsintalohkonsa kolmanneksi. Kesäkuussa 2015 Hollannin jalkapalloliitto ja Hiddink purkivat sopimuksensa. Guus Hiddink leaves job as Netherlands coach after 10 months Joulukuussa 2015 hänestä tuli Chelsea FC:n päävalmentaja kauden 2015/2016 loppuun.Hiddink appointedGuus Hiddink: Chelsea appoint interim manager until end of season Hiddinkin johdolla Chelsea paransi peliesityksiään ja pelasi 15 perättäistä ottelua ilman tappioita. Chelsea sijoittui lopulta Valioliigan sijalle 10. Kauden jälkeen Hiddink teki tilaa Antonio Contelle.Chelsea new manager: Blues confirm Antonio Conte to replace Guus Hiddink in the summer

Vuonna 2015 Hiddink sai Rinus Michels-palkinnon elämäntyöstään jalkapallon parissa.Cocu krijgt Rinus Michels Award

Meriitit valmentajana

 Euroopan cup: 1988
 Intercontinental Cup: 1998

 Alankomaiden-mestaruus (6): 1987, 1988, 1989, 2003, 2005, 2006
 KNVB-cup (4):1988, 1989, 1990, 2005

 FA Cup: 2009

 MM-kilpailut
Neljäs (2): 1998, 2002

 EM-kilpailut
Puolivälierät: 1996
Välierät: 2008

 Rinus Michels Award (Alankomaiden vuoden jalkapallovalmentaja): 2005, 2006
 Rinus Michels Award (elämäntyöpalkinto): 2015

 Lähteet 

 Aiheesta muualla 

 Hiddinkin esittely Chelsean sivustolla 
 Hiddinkin esittely Venäjän jalkapalloliiton sivustolla 

Luokka:Alankomaalaiset jalkapalloilijat
Luokka:Alankomaalaiset jalkapallovalmentajat
Luokka:Vuonna 1946 syntyneet
Luokka:Elävät henkilöt